Schulenburgs malerier besto hovedsakelig av italienske arbeider fra 1500- og 1600-tallet, samt noen flamske og nederlandske arbeider. Han eide seks malerier av Giacomo Ceruti, av Michele Marieschi og arbeider av Luca Carlevarijs, Giovanni Battista Cimaroli, Antonio Joli, Marco Ricci og Francesco Zuccarelli. Mye av samlingen ble overført til hans eiendommer i Tyskland, som i Emden, Hehlen og Beetzendorf. Schulenburg hadde ikke barn, og til tross for at han ville overføre samlingen til sin nevø, riksgreve Adolf Friedrich von der Schulenburg-Beetzendorf slik at den kunne bli holdt samlet i et palass i Berlin, ble ikke hans vilje fulgt og etter hans død ble samlingen spredt. En av kjøperne var Fredrik II av Preussen. En gruppe på 150 ble solgt på auksjon i London i april 1775.